Oslo bussterminal

Oslo bussterminal ligger i underetasjen av Galleri Oslo på Vaterland/Grønland. Terminalen åpnet i 1987 samtidig som Galleri Oslo sto ferdig. Bussterminalen er hovedterminal for regionbussrutene mellom Oslo og Viken. I tillegg er den terminal for langrutebusser med endeholdeplass Oslo (blant annet for NOR-WAY Bussekspress) inklusive bussruter som krysser den norsk-svenske grense (blant annet FlixBus). Utenfor terminalen, i Schweigaards gate, ligger bussholdeplassen for bybussene i Oslo.

Kapasitetsutfordring
Konseptet med en stor felles bussterminal i sentrum av Oslo, ble opprinnelig planlagt av Stor-Oslo Lokaltrafikk for bussrutene mellom Oslo og Akershus med omegn (såkalte regionbusser). Terminalen ble dimensjonert for 450 daglige avganger.

Kapasitetstaket er for lengst sprengt. I 2010 var det opptil 1100 avganger og rundt 25 000 passasjerer i døgnet. Det ble i 2010 anslått at passasjerantallet ville øke til 35 000 / 40 000 innen 2030 år, om ikke tiltak ble iverksatt.

Regionbussterminaler utenfor bykjernen 
Det har i årevis vært drøftet hvordan kapasitetsutfordringene ved Oslo bussterminal skulle løses. Konklusjonen av drøftingene er at regionbussene bør (må) terminere utenfor indre by, for eksempel ved Bryn/Helsfyr i øst, ved Lysaker/Skøyen i vest og ved Sinsen i nord. Både K2012, KUV Oslo-navet 2015 og M2016 går inn for en slik utvikling.Ideen følges opp i M2016. Her omtales knutepunktutvikling inklusive terminering av regionbusser på «Bryn, Sinsen, Skøyen, Lysaker, Hauketo, Sandvika, Ski og Lillestrøm (ny gate-terminal), samt ny terminal på Fornebu, Økern, Dyrløkke og Vinterbro (gateterminal)." (M2016 side 81)

Lokalisering 
Fagmiljøene diskuterer muligheten for å flytte Oslo bussterminal over sporene på Oslo S. Her er uenigheten større. Hovedinntrykket er at Plan- og bygningsetaten har et sterkt ønske om å flytte terminalen, mens Jernbaneverket er tydelig tilbakeholdende. Ruter AS virker pragmatiske; de har støttet /støtter begge forslagene.

Oslo bussterminal beholdes på Vaterland/Grønland? 
Hovedargumentet for å flytte terminalen var tidligere kapasitetsutfordringen. Dette argumentet er iferd med å forvitre, all den tid dagens bussterminal er stor nok dersom regionbussene treminerer utenfor indre by, eventuelt ved eller utenfor bygrensen.

I KUV Oslo-navet 2015 SOM er utarbeidet av Jernbaneverket, Statens vegvesen og Ruter AS, heter det at regionale knutepunkter og terminaler ved Ring 3 i betydelig grad vil «reduserer behovet for terminalkapasitet for buss i Oslo sentrum. Realiseringen av Knutepunkt øst på Bryn er en spesielt viktig forutsetning for dette. Oslo Bussterminal kan da i hovedsak være terminal for langrutebusser og Østlandsekspresser. Arealet på dagens bussterminal er tilstrekkelig for å dekke dette behovet." (se kapittel 13 Anbefaling i KUV Oslo-navet 2015).

Oslo bussterminal flyttes over sporene på Oslo S?

I 2008 gikk KLP Eiendom (som eier Lavblokka vis-à-vis Galleri Oslo) inn for en ny terminal over sporene på Oslo S. Arkitektene KLP Eiendom hadde leid inn så for seg at dagens bussterminal var byttet ut med butikker på gateplan, og at Schweigaard gate kunne bli en lysere gate med trær og mer plass, som en videreutvikling av kommunens intensjoner og planer for oppgradering av strøket. Det ville også ryddet opp i trafikksituasjonen.

Plan- og bygningsetaten har i flere år arbeidet for å realisere en ny bussterminal over sporområdet, dette går blant annet fram av planene for nye Oslo S. Plan og bygningsetaten har dessuten foreslått å rive dagens bussterminal, slik at Schweigaards gate kan utvikles til en ren bygate.

M2016-rapporten utarbeidet av Ruter, Jernbaneverket og Statens vegvesen foreslår å lage en regionsbussterminal øst og vest for bykjernen – henholdsvis på Bryn og Lysaker – samt å flytte dagens bussterminal til sporområdet over Oslo S. Rapporten sier: «Det planlegges ny bussterminal tvers over alle sporene på Oslo S som en del av en helhetlig utvikling av Norges største trafikksenter. Kapasiteten ved dagens bussterminal i Schweigaardsgate er i praksis fullt utnyttet. Ny bussterminal ved Oslo S gir oss et mer kompakt og funksjonelt knutepunkt med høyere kapasitet og bedre omstigningsforhold enn dagens terminal ved Vaterland. Bygging av ny bussterminal ved Oslo S bør ses i sammenheng med anleggsarbeidene for Follobaneprosjektet og tilsier oppstart i 2018 med ferdigstilling i løpet av 2021."

Busslinjer og destinasjoner

Fylkeskommunal trafikk

Byruter 

Ruter By:
 2N Østerås / Ellingsrudåsen
 3N Jernbanetorget / Skullerud
 4N Jernbanetorget / Bergkrystallen
 5N Jernbanetorget / Vestli
 34 Tåsen / Ekeberg hageby
 37 Nydalen / Helsfyr
 60 Vippetangen / Tonsenhagen
 70 Nationaltheatret / Skullerud
 70N Jernbanetorget / Bjørndal
 100 Lillestrøm
 110 Lillestrøm
 130N Sandvika
 140N Bekkestua
 300 Blystadlia

Regionruter 

Ruter Region:
 150 Gullhaug
 160 Rykkinn
 250 Slemmestad / Sætre
 250E Slemmestad
 250N Sætre
 255E Sætre
 380 Lillestrøm
 390 Kongskog / Hellerudhaugen
 390E Hellerudhaugen
 400 Åsenhagen / Eltonåsen / Oslo lufthavn
 500 Drøbak brygge
 500N Drøbak brygge
 505 Bekkevold / Seiersten via TusenFryd
 505E Skorkeberg
 540N Son via Ski - Ås - Vestby - Pepperstad skog
 550 Enebakk kirke via Ytre Enebakk

Langruter 

Brakar Region:
 169 Tranby / Lierbyen
 200 Hønefoss

Innlandstrafikk:
 126 Brandbu / Dokka

Østfold kollektivtrafikk:
 9 Mysen

Kommersiell trafikk

Ekspressbussruter 

NOR-WAY Bussekspress:
 NW130 Trysilekspressen: Trysil via Oslo lufthavn - Elverum
 NW160 Valdresekspressen: Fagernes / Årdalstangen / Sogndal
 NW161 Valdresekspressen: Gjendesheim via Fagernes - Beitostølen
 NW180 Haukeliekspressen: Seljord / Åmot / Haugesund
 NW192 Konkurrenten: Arendal / Kristiansand / Flekkefjord / Stavanger / Stavanger lufthavn

Vy express:
 VY1 Notodden via Kongsberg
 VY3 Sarpsborg via Moss
 VY6 Fredrikstad / Skjærhalden via Råde
 VY123 Elverumekspressen: Elverum
 VY146 Nordfjordekspressen / Møre-ekspressen: Måløy / Ulsteinvik via Otta - Stryn - Nordfjordeid / Volda
 VY148 Ålesund via Otta - Åndalsnes - Vestnes
 VY170 Sogn og Fjordane Ekspressen: Førde / Skei / Sogndal via Oslo lufthavn / Sandvika
 VY175 Hallingbussen: Geilo
 VY190 Sørlandsekspressen: Arendal / Kristiansand / Stavanger

Vy bus4you:
 L600 Göteborg / Malmö / København
 850 Karlstad / Stockholm / Stockholm-Arlanda lufthavn

Unibuss Ekspress:
 LP1 Lavprisekspressen: Kristiansand / Stavanger

FlixBus:
 N132 Berlin / Praha via Göteborg - Malmö - København
 600 / N600 Karlstad / Stockholm
 613 / N613 Göteborg / København / Hamburg

Flybussruter 

Norgesbuss Ekspress:
 FB2 Flybussen-alliansen: Oslo lufthavn
 FB5 Flybussen-alliansen: Oslo lufthavn via Bislett - Carl Berner - Helsfyr

Unibuss Ekspress):
 FB25 Torp-Ekspressen: Sandefjord lufthavn

Referanser

Eksterne lenker
 K2012: https://ruter.no/globalassets/dokumenter/ruterrapporter/strategi-og-handlingsplaner/10-2011_k2012.pdf
 KVU Oslo-navet (2015): http://www.vegvesen.no/_attachment/1093243/binary/1073668?fast_title=Oslo-Navet+Hovedrapport.pdf
 M2016: http://m2016.ruter.no/content/uploads/2015/08/RUTE0057_M2016_10.08.15_Low.pdf 

Busstasjoner i Norge
Kollektivtransport i Oslo
Grønland (Oslo)
Transportbyggverk i Oslo